Steve Austin

Steve Austin —jaiotza izenez, Steven James Anderson; borrokalari izenez, Stone Cold Steve Austin— ( AEB, 1964ko abenduaren 18a), aktorea, ekoizlea eta erretiratutako borrokalari profesionala da. Eragin handiena izan duten borrokalari profesionaletako bat dela jotzen da. Parte hartu zuen World Wrestling Federation enpresaren garapenean eta arrakastan, Attitude Era delakoan (borroka profesionalak 1990eko hamarkadaren bukaeran eta 2000ko hamarkadaren hasieran izan zuen goraldia).

 Borroka profesionaleko ibilbidea 


Austinek 1989an hasi bere ibilbidea borroka profesionalean, Ipar Texasko Unibertsitatean amerikar futbolean jokatu ondoren. 1991n World Championship Wrestling (WCW) enpresarekin kontratua sinatu zuen, eta borrokalaritzat Stunning Steve Austin pertsonaia hartu zuen (borrokalekuko teknikari gaizto bat), eta bi aldiz irabazi zituen WCW Munduko Telebista Txapelketa eta WCW Estatu Batuetako pisu astunen txapelketa; bai eta WCW World Tag Team Championship eta NWA World Tag Team Championship taldekako txapelketak ere, aldi banatan, Brian Pillman lagun zuela (Hollywood Blondes izen artistikoarekin). Extreme Championship Wrestling (ECW) enpresarekin denboraldi labur batez lan egin ondoren, Austinek World Wrestling Federation enpresarekin (WWF, gaur egun WWE) sinatu zuen 1995ean.


WWFn, Austini pertsonaia berri bat eman zioten: Stone Cold Steve Austin izenekoa, aiurri txarrekoa, ausarta eta establishmentaren aurkako antiheroia. Attitude Era garaiko borrokalaririk ospetsuena bihurtu zen. WWF txapelketa sei aldiz irabazi zuen, WWF Intercontinental txapelketa bitan, Million Dollar txapelketa behin, eta WWF Tag Team Championship lau aldiz; hartara, WWF Hiruko Koroa irabazi duen bosgarren borrokalaria da. Gainera, Royal Rumble hiru aldiz irabazi izanaren errekorra du, 1996ko King of the Ring titulua irabazi zuen, eta WWFko ordainpeko ekitaldi askotan protagonista izan zen, besteak beste lau aldiz WrestleMania ekitaldian (WWFren ekitaldi enblematikoena). 2003an, borrokalekuetako lehiaketatik erretiratu behar izan zuen, belauneko lesio ugari izan ondoren eta 1997ko SummerSlam ekitaldian lepoko lesio larri bat izan ostean. Geroago, 1997an bertan, bere enpresako autoritate figuratzat aritu zen. 2009an, WWE enpresako ospearen aretoan sartu zuten. 2022an, erretiroa hartu eta 19 urtera, borrokalekuetako lehiara itzuli zen, eta Kevin Owens garaitu zuen WrestleMania 38 ekitaldian.

 Filmografia 

 Zinema 
Urtea Izenburua Rola Oharrak 1999 Beyond The Mat Steve Austin bera Dokumentala 2005 The Longest Yard Dunham zaindaria 2007 The Condemned Jack Conrad 2009 Damage John Brickner Zuzenean bideora 2010 The Expendables Dan Paine 2010 The Stranger Arrotza Zuzenean bideora 2010 Hunt to Kill Jim Rhodes Zuzenean bideora 2010 Whoop Ass Bera Film laburra 2011 Recoil Ryan Varrett Zuzenean bideora 2011 Knockout Dan Barnes Zuzenean bideora 2011 Tactical Force Tate Zuzenean bideora 2012 Maximum Conviction Manning Zuzenean bideora 2013 The Package Tommy Wick Zuzenean bideora 2013 Helduak 2 Tommy Cavanaugh 2014 Chain of Command Ray Peters Zuzenean bideora 2015 Smosh: The Movie Steve Austin bera

 Kanpo estekak 
 Webgune ofiziala.
 «The Steve Austin Show», PodcastOne.
 «Stone Cold Steve Austin», WWE.com.
 «Steve Austin», IMDb.

Kategoria:Suediar estatubatuarrak
Kategoria:Irlandar estatubatuarrak
Kategoria:Alemaniar estatubatuarrak
Kategoria:Anglo-estatubatuarrak